
Pa rub'*'ri xti Angelito, pa rub'eyal rija ' wejqaletn 
jun cb'ajcb'oj chuqa' utzildj na'oj; chuqa T pa ruwi' 
kina'oj ri ak'wala' chi man jun etzelal kejqalen taq 
nq'axpa kijolom ri rutzil ri k’asternal 


Ri xtaq tzijonem ri nya' apo pa ruq'a 1 ri sik'inel wuj wakamin, ruchajin 
ri uchuq'a 1 , ri utzilaj taq na'oj ri ya'oy ruq'ij ri utzilaj taq ixoqi' pa kik'aslem, ri 
ketaman kik'wa'n rucholajem ri kik'aslem pa rub'eyal ri kisamaj pa kitinamit, 
ri utzilaj taq na'oj chuqa' ri b'anob'al je'. 

Ri nurayb'ej re xtaq tzijonem re' chuqa' ri xtaq wachib'al ri k'o chi rupam, 
ja ta ri nnimirisax ruwach ri jalajoj taq n'aoj k'o ruq'ij ri k'aslemal pa qajolom 
chuqa' ri kinojib'al ri xtaq ak'wala' aj Iximulew, richin ta kan nkichinaj ri pa 
kik'aslem re tzij re'—achi'el ri xtaq ak'wala' aj mayi'— chuqa' pa jun k'aslemal 
ri akuchi' ri jalajoj taq b'anob'al ye'ajowax junan kiq'ij ri e k'o pa qatinamital 
—achi'el ri xtaq kaxlan taq ak'wala'. 

Ri etamab'al pa ruwi' ronojel ri ruq'a' raqan ruchajin jun b'anob'al, 
nuq'alajirisaj chi nq'ax pa qajolom ri rub'eyal ruk'aslem ri winaq chi ruwach 
ri ruwach'ulew chuqa' ri utzil nqak'til, nqil taq iitz nqak'wa'j qi' pa rub'eyal ri 
junamil. 


Ricardo E. Lima S. 




Tz'ib'anel: Ricardo Lima' 
B'anoy Wachib'al: Mayra Fong 


Juanita 


ajkem y aj'achYk' pa 
kiwi' ri utzilaj taq 

b'anob'al. 






Chi rupam ri rachoch a Manuel Garcia y ri te'ej Petrona 
Hernandez, man naj chi re ri tinita tinami't, kan janila tik'asas: yin, 
ri yin tiko'ol ral, ri xub'inib'aj Juana, ri xalax ch'ajch'oj y 
ruchuq'ab'on, ri wakamin yinoq' woqan el nuway. 


Ri ri' kaji' aj, utzilaj q'ij rub'inib'an pa kajlab'al ri mayab' taq 
winaq K'iche'. Jun utzilaj q'ij rejqalem, ke ri' kinojib'al kan ri ojer 
taq winaqi', ri xke'alax pa ri q'ij ri', xa jun utzilaj winaq y xtik'ase' 
k'iy juna' y xtisamaj pa ruwi' ri tinamit. 

Taq xseqar pe, ri wach'alal xeb'iyin el Zacualpa, ja chi ri' 
xtiqasax ya' pa kiwi'. Ri pa b'ey taq e b'enaq, ri chikopi' yeb'ixan 
achi'el ta ajun rije' nkik'til apo ri Ajaw. 

Jun ka'i' oxi' juna' yan chik, kik'in ri numi'al chi ruwa ri nute'; 
yin yito'on yan chik chi rub'anik ri q'utu'n y ruch'ajch'ojirisaxik ri 
jay. Ri nute' jukumaj nb'e pa samaj nuk'wa'j ronojel rusamajib'al 
qa ri' ruway nuk'wa'j ri nqab'an roj ixoqi'. 

Taq nseqar pe yojel el rik'in ri nute' y e ka'i' numi'al, pa 
kemoj chi ruwach ri qachoch. Yin yixuke' chi kixikin ri numi'al, 
xa pa kiwi' rije' k'o wi chi nkik'iit chi nuwach ri kemoj, man kan 
ta e k'ayew rub'anik, xa taq xoq'op, su't, pas, ruq ak'wal. 

Chi nuwa yin achi'el jun etz'anem, ri b'atz'in b'atz' ja ri ri 
yalan xqa chi nuwach; chuqa' ninsol ri b'atz' chi rij ri solb'al b'atz' 
y nb'eruk'olochij ri pa nuq'a' y kan janlla iitz xintz'et ja taq 
nusururej ri rusolb'al b'atz', noqa pa nuk'u'x ri etz'ab'al yek'oje' pa 
nimaq'ij. 


10 






Jun tqaq'ij xub'ij ri nute' chi we chi yitikir chi'k yenyuq'uj jun 
b'olaj karne'l: 

— -Juanita, — xub'ij ri nutata' chi we —, wakamin k'a 
yayuq'uj k'a ri qakarne'l. 

—Utz qatata' — xinb'ij chi re yin. 

Ri kina'oj ri mayab' taq winaq janila nk'atzin pa qawi' roj 
roma ri' roj ak'walaxela' choj nqab'an ri nkib'ij qate' qatata'; kan ja 
k'a q'ij ri xinchap el b'ey pa taq latz' juyu', nuk'wa'n el ri nukam 
yin, yikemon taq ri karnela 1 yeq'osoman. Xinwetamaj kiwach 
konojel ri karnela', ke chuqa' ri' xinyala' kib'i' y yinetz'an kik'in. 

Ke ri' xinchap kito'ik ri nute' chuqa' ri nutata' pa qachoch: 
ka'i' samaj ninb'an yikemon y yiyuq'un. 

Ronojel ri oxik' ik' nqaqupij kob'ojal ri chikopi'. Yin yito'on 
apo rik'in kiximik kaqan. Ke ri k'a rija' nuchap qa ri rusamaj rik'in 
ri qupb'al, nuk'en el eqal ri kib'oqal ri chikopi', eqal eqal nqupin 
chi man yerusik' ri chikopi'. 

Ke ri nqamol k'i'y chakach chi b'o'j, yojb'e qa qonojel pa 
ruch'ajik pa raqan ya'. Ke ri' nqak'an kan ri xub', ruq'olil y xik'a'y 
e k'o chi rupam. Re jun samaj re' yalan ruchuq'ab'on y k'atzinel, 
wi man xtiqab'an ta ri samaj re' chi re, man iitz ta nel ri qab'atz' 
richin ri qakem, chuqa' man xtuk'ayij ta ri' richin qaway. 




Xinok el jumiil q'opoj ixoq, jeb'el yisamaj y ninwajo' 


ninwetamaj k'ak'a' taq samaj. Jun nimaq'a' taq yeyuq'iix ri karne'l, 







Taq xintz'et apo pa nunik'ajal xa ja ri' numama', taq xapon wik'in 
xub'ij chi we: 

—Xseqar Juanita, ^achike ab'anon wiy numam? 

—Yin utz tata matyox, y rat ^achike ab'anon? —xinb'ij chi re 
rik'in ronojel kikotem. 

—Numi'al, nink'utuj jun utzil chi awe —xub'ij ri numama' chi 

we. 

—<;Achike k'a nawajo' tata? 

—K'o k'a jun nutaqkil pa tinamit y ninwajo' chi ye'ayuq'uj kan 
re nukame'l re jun q'ij re'. Taq xtiqaq'ij qa ye'aya' kan pa kikoral, 
tab'ana' utzil chi we. 

Yalan xikikot y taq xiruya' kan y xintz'ub'aj el ruq'a'. Ke ri' 
k'a eqal eqal xbe el ri numama'. 

Xqaq'ij k'a man jun achike ta xink'ulwachij. Xentzolij k'a ri 
chikopi' pa tinamit y xeb'enya' kan pa kikoral. Xqaq'ij qa y ri 
numama' janita napon. Ke ri' nuyon xib'e chi wachoch. 

Ri q'ij xqa yan qa chi rij ri juyu'. Xa choj k'a ri ruq'aq'al ri kaj 
xk'utun ri nub'ey. 

Eqal e nuk'wa'n ri chikopi' pa taq q'ayi's, taq achike la ch'ab'al 
xinwak'axaj. Xinxib'ij k'a wi' y xitz'ojpin pa ya': xinna' chi ja ri 
q'ab'altz'um. Ri nute' rutzijon chi we chi e k'o xamanil nkipo' el 
ki' utiwa', karne'l... Re xamanil re' xkib'an etzelab'al chi ke ri 
ajyuq'a', ajb'anoy si' y roma ri' nkixb'ij ki'. Rub'in k'a chi we, ja 
achi'a' re' kib'anon kan etzelab'al taq mak y man nkajo' ta nkiya' 
kan ri ruwach'ulew. Xoqa k'a chi we chi man xinya' ta q'ij chi xok 
ri xib'inel pa wanima. Xintzeqej ri nuch'ami'y chi kay y yin xisik'in 
y xib'e jun anin... Ri nuch'ami'y xintzojtza' jun ti ch'utin ramaj, 
xinna' k'a chi xitikir yan xinya' kan chi wij.. Xinjiq'aj k'a ri wuxla' 
y xinchap ri eqal b'inen roma xitikir xink'owisaj ri xib'inel. 

Xink'iit chi nuwach chi yitikir ninto' wi' nuyon. Taq xinb'ij chi 
re ri nute' xutzeqej k'a ruq'a' roma kikotem chi xinik'o chi ruwach 
ri jun etzelanel. 

Ja k'a ri k'aslem xk'utun nusamaj chi nuwach chi xenb'ana' 

chawon taq samaj: su't, po't, perraje. Man kan ta choj nk'achoj 
chanin. Xintijoj na wi', nxim ri nuyuqb'al chi ruwa ri che' y chuqa' 
xinya' apo ri wejqab'al chi wij chi ninxim ri nukem, richin nur'fk' 
jeb'el ri', ri kan janila k'ayew man nuyuch ri pa taq ruxkin, y 
rub'alixik, ri ruk'u'x, ruk'ir y ronojel ruchoko'y, ruya'ik ri k'ala' y 
ronojel ri rusamajb'al. 

Rik'in ruq'ab'al ri samaj yatikir nachojmirisaj ronojel rub'anik 
ri kemoj: rajlaxik ri ruway y chuqa' nk'oje' pan ajolom janipe' 
ruwach o rub'atz'il ri kem; ke ri' chuqa' nawetamaj ruwach ri 
samajib'al ri nk'atzin chi rupam ri kemoj, ke chik k'a ri nawetamaj 
rajlaxik rub'anik, ruxolik y retz'ab'alul. 

Xinok el jumul ixoq y xinniit rupam ri wachoch. Rik'in 
kinojib'al ri ojer taq winaq, ri nute' rusujun ri k'ulub'ik chi we 
rik'in ruk'ajol jun achin achoq rik'in jeb'el qak'wa'n qi'. Ri ala' 

rub'inib'an Juan. Chi oj ka'i' xqanimaj kitzij qate' qatata' richin 
yojk'ule'. Xa roma k'a re' k'ulanem re' xkik'ul ki' ka'i' jay jantape' 
chi kikotem. 

Xqab'an k'a ri qachoch pa Chi Waq'al, chi rupam ri juyu' ri e 
k'o ri nute' nutata'. Chi ri' xeqak'iytisaj wo'o' ak'wala': Maria, 
Tomas, Pedro, Gregoria y Santos. Xinok k'a el wakamin jun 
k'atzinel winaq kichin kan ri aj K'iche'. Ri wal xketamaj kan ri 
nuch'ab'al, ri qana'oj, ri qasamaj y ri qab'anik, ke chuqa' ri' ri 
qasamaj pa taq juyu'. Ke k'a ri' xketamaj kan rije' ri samaj 
nb'anataj chi ruwach'ulew: Xa xtik'atzin apo richin ri kik'aslem, ke 
chuqa' ri' xink'ut kan chi kiwach konojel ri qach'alal mayab' e k'o 
chi rupam ri qanimalaj tinamit Iximulew. 

Xik'o jun ka'i' juna', xojel el Chi Waq'al, xojq'ax k'a Tunaja' 
chi runaqaj mas Zacualpa. Chi ri' k'a taq xinok jun utzilaj winaq. 
E k'i'y winaq yeb'in chi we chi yin xib'ejalon nik'aj kib'anikil ri 
winaq. 

Chi ri' pa Tunaja', nab'ey man ketaman ta yekemon. Ri 
winaq chi ri' yesamaj chi rupam juley chi’k wi q'ab'aj taq samaj 
ketaman: chakach, pach'u'n taq pop, xot chuqa' ulew taq laq. Ke 
k'a ri' xintz'iik chi'k k'a jun k'ak'a' k'aslem, eqal k'a xeb'e'apon ri 
winaq y ri ixoqi' mas e k'o wi. 

Ri wal y yin yeqak'iil apo rik'in ronojel kikotem y yojtzijon 
kik'in. Roj oj tz'uyiil chi ruxe' ri qakem. Ke k'a ri' ri winaq nkitz'et 
ri qasamaj nqab'an chi ruwajay, ke k'a ri xok jun nimalaj tijob'al. 
Roj man jun xqak'ek'ej ta qi' chi ruk'utik ri qasamaj; ke ri' 
xeqab'ochi'ij richin xketamaj ta ri qasamaj roj. 

Wakamin xa b'a akuchi' chi ruwa taq jay ri pa Tunaja' nb'an 
wi ri kemoj. Xe ke k'a ri' xketamaj kan konojel ri winaq ri rub'anik 
po't, xa ja k'a ri' xkikusaj ri ixoqi' aj Zacualpa. Re samaj re' xeruto' 
chi rupam ri k'ayewal chi rupam ri kachoch; wakamin nintz'et apo 
chi konojel nkib'an ch'fk ri kitzyaq, ja rije' yenojin qa ruxolik 
rupam ri kitzyaq, man xa k'a achike ch'fk ta k'a tzyaq nkikusaj, 
yekikot yeb'e pa b'yajem, xa ke k'a ri iitz xkitz'etela' ki'. 

Wakamin k'o oxk'al waqi' nujuna', 
yin tz'uyiil chi ruwach rumujal ri 
wachoch, choj silan yitzu'un apo, ninnojij 
janipe' b'anatajnaq rik'in nuq'a 1 y ronojel 
wajowaxik koma ri nuwinaq y ri 
nutinamit, roma ke re' rub'anikil jantape' 
ri k'aslemal. 



J 


27 

















USAID 












